pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.รวมพลังแสดงความจงรักภักดี เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
วันอังคารที่ 31 กรกฎาคม 2561
ทส.รวมพลังแสดงความจงรักภักดี เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
ข้าราชการและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ร่วมแสดงความจงรักภักดี เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
ข้าราชการและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ร่วมแสดงความจงรักภักดี เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
วันนี้ (28 กรกฎาคม 2561) กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์
กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําผู้บริหาร ข้าราชการ และเจ้าหน้าที่ในสังกัดกระทรวง ร่วมกิจกรรมเนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา
28 กรกฎาคม 2561 ซึ่งจัดโดยรัฐบาล โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ
ณ บริเวณท้องสนามหลวง ดังนี้
เวลา 06.00 น. ร่วมพิธีทําบุญตักบาตรฯ
เวลา 08.00 น. ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
เวลา 09.00 น. ร่วมลงนามถวายพระพร ณ พระบรมมหาราชวัง
และในเวลา 11.00 น. กระทรวงทรัพยากรธรรมชาติและสิ่งแวดล้อม จัดพิธีถวายพระพรชัยมงคล และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อแสดงความจงรักภักดี และความกตัญญูกตเวที ในพระมหากรุณาธิคุณที่ทรงมีต่อพสกนิกรชาวไทย และเพื่อให้ข้าราชการและเจ้าหน้าที่ในสังกัดกระทรวง ได้แสดงความมุ่งมั่นแน่วแน่ที่จะเป็นข้าราชการที่ดี และพลังของแผ่นดินให้เกิดประโยชน์สุขแก่ประชาชนและประเทศชาติสืบไป ในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําข้าราชการและเจ้าหน้าที่ฯ ถวายพระพรชัยมงคลและกล่าวถวายสัตย์ปฏิญาณฯ ร่วมร้องเพลงสรรเสริญพระบารมี และลงนามถวายพระพร ณ ห้องประชุมศักดิ์สิทธิ์ ตรีเดช กระทรวงทรัพยากรธรรมชาติและสิ่งแวดล้อม และในวันเดียวกันนี้ เวลา 16.00 น. ได้จัดเจ้าหน้าที่เข้าร่วมริ้วขบวนอัญเชิญเครื่องราชสักการะถวายพระพรชัยมงคล ณ มนฑลพิธีท้องสนามหลวง
นอกจากนี้ หน่วยงานในสังกัดกระทรวงฯ ได้เข้าร่วมจัดนิทรรศการและร่วมกิจกรรมสาธารณประโยชน์และบริการประชาชน เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561 ซึ่งจัดขึ้นระหว่างวันที่ 27 – 28 กรกฎาคม 2561 ณ พื้นที่ดําเนินงานท้องสนามหลวง
รัฐบาลไทย-ข่าวทำเนียบรัฐบาล-ปลัดกอบชัยฯ เปิดพิธีการฝึกอบรม หลักสูตร “การเป็นข้าราชการที่ดี” รุ่นที่ 14
วันพุธที่ 8 มกราคม 2563
ปลัดกอบชัยฯ เปิดพิธีการฝึกอบรม หลักสูตร “การเป็นข้าราชการที่ดี” รุ่นที่ 14
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพีธีเปิดการฝึกอบรม หลักสูตร “ การเป็นข้าราชการที่ดี ” รุ่นที่ 14 ระหว่างวันที่ 8 – 16 มกราคม 2563 ณ ห้องประชุม 509  กรมโรงงานอุตสาหกรรม
วันนี้ (8 มกราคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพีธีเปิดการฝึกอบรม หลักสูตร “ การเป็นข้าราชการที่ดี ” รุ่นที่ 14 ระหว่างวันที่ 8 – 16 มกราคม 2563 พร้อมทั้งให้โอวาทเป็นขวัญแต่กําลังใจ เพื่อให้บุคลากรมีความรู้ความสามารถ มีสมรรถนะและจรรยาบรรณที่เหมาะสมในการปฏิบัติหน้าที่ราชการ และเพื่อปลูกฝังจิตสํานึก ค่านิยม ปรัชญาการเป็นข้าราชการที่ดี มีพฤติกรรมที่สอดคล้องกับการปฏิบัติหน้าที่ราชการยุคใหม่รวมทั้งเพื่อเสริมสร้างความสัมพันธ์ในการทํางานและการประสานงานเป็นเครือข่ายของข้าราชการรุ่นใหม่ โดยมี นายประกอบ วิวิธจินดา อธิบดีกรมโรงงานอุตสาหกรรมและผู้บริหารกระทรวงอุตสาหกรรม
เข้าร่วมพิธี ณ ห้องประชุม 509 กรมโรงงานอุตสาหกรรม
รัฐบาลไทย-ข่าวทำเนียบรัฐบาล-รัฐบาลส่งเสริมให้เกษตรกรขึ้นทะเบียนสินค้าสิ่งบ่งชี้ทางภูมิศาสตร์
วันศุกร์ที่ 20 เมษายน 2561
รัฐบาลส่งเสริมให้เกษตรกรขึ้นทะเบียนสินค้าสิ่งบ่งชี้ทางภูมิศาสตร์
หรือ GI ซึ่งเป็นสินค้าที่มาจากแหล่งผลิตที่เฉพาะเจาะจง ทําให้สินค้ามีความแตกต่าง สร้างความมั่นใจให้กับผู้บริโภค
รัฐบาลส่งเสริมให้เกษตรกรขึ้นทะเบียนสินค้าสิ่งบ่งชี้ทางภูมิศาสตร์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้เกษตรกรขึ้นทะเบียนสินค้าสิ่งบ่งชี้ทางภูมิศาสตร์ หรือ GI ซึ่งเป็นสินค้าที่มาจากแหล่งผลิตที่เฉพาะเจาะจง ทําให้สินค้ามีความแตกต่าง สร้างความมั่นใจให้กับผู้บริโภค เพื่อเพิ่มมูลค่าผลผลิตให้สูงขึ้น ซึ่งล่าสุดประเทศไทยได้ให้ความคุ้มครอง สินค้า GI ไทยและต่างประเทศ รวม 103 รายการ พร้อมทั้งนําสินค้า GI ชุมชนเหล่านี้ไปวางขายในห้างสรรพสินค้าและห้างค้าปลีก เช่น เซ็นทรัล ฟู้ด ฮอลล์ และท็อปส์ จนเป็นที่นิยมของผู้บริโภค สําหรับตัวอย่างสินค้า GI ที่มีมูลค่าเพิ่มสูงขึ้น เช่น ลิ้นจี่บางขุนเทียน จาก กก.ละ 500 เป็น 1,000 บาท ข้าวสังข์หยดเมืองพัทลุง จาก กก.ละ 40 เป็น 100 บาท ผ้าไหมดอกยกลําพูน จาก 8,000 เป็น 12,000 บาท ส้มโอทับทิมสยามปากพนัง จาก กก.ละ 100 บาท เป็น 400 บาท เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ชื่นชมโรงพยาบาลด่ามมะขามเตี้ย ให้บริการประชาชนแบบ “สมาร์ท ฮอสปิทัล”
วันจันทร์ที่ 7 มกราคม 2562
สธ.ชื่นชมโรงพยาบาลด่ามมะขามเตี้ย ให้บริการประชาชนแบบ “สมาร์ท ฮอสปิทัล”
กระทรวงสาธารณสุข ชื่นชมโรงพยาบาลด่ามมะขามเตี้ย จังหวัดกาญจนบุรี ปรับเปลี่ยนระบบบริการประชาชน แบบสมาร์ท ฮอสปิทัล ส่งหมอไปตรวจรักษาจ่ายยาผู้ป่วยถึงบ้าน โดยเฉพาะผู้ป่วยด้อยโอกาส รับผู้ป่วยหลังผ่าตัด กายภาพบําบัด จากโรงพยาบาลแม่ข่าย
กระทรวงสาธารณสุข ชื่นชมโรงพยาบาลด่ามมะขามเตี้ย จังหวัดกาญจนบุรี ปรับเปลี่ยนระบบบริการประชาชน แบบสมาร์ท ฮอสปิทัล ส่งหมอไปตรวจรักษาจ่ายยาผู้ป่วยถึงบ้าน โดยเฉพาะผู้ป่วยด้อยโอกาส รับผู้ป่วยหลังผ่าตัด กายภาพบําบัด จากโรงพยาบาลแม่ข่ายมาดูแลฟื้นฟูสภาพก่อนส่งกลับบ้าน
วันนี้ (7 มกราคม 2562) ที่โรงพยาบาลด่ามมะขามเตี้ย จังหวัดกาญจนบุรี นายแพทย์ศุภกิจ ศิริลักษณ์ รองปลัดกระทรวงสาธารณสุข เป็นประธานรับมอบอาคาร “70 ปี อาจารย์บุญมี ธัมมรโต” จากพระอาจารย์บุญมี ธัมมรโต และมูลนิธิดวงแก้ว ในพระสังฆราชูปถัมภ์ และให้สัมภาษณ์ว่า กระทรวงสาธารณสุข มีนโยบายพัฒนาศักยภาพโรงพยาบาลในสังกัดปรับเปลี่ยนระบบการทํางาน เป็นสมาร์ท ฮอสปิทัล (Smart Hospital) โดยนําเทคโนโลยีดิจิทัลมาใช้ในการจัดเก็บข้อมูลสุขภาพของผู้ป่วย และการบริหารจัดการ ประชาชนได้รับบริการที่มีคุณภาพ รวดเร็ว สะดวกขึ้น โดยโรงพยาบาลด่ามมะขามเตี้ยได้พัฒนาเป็นสมาร์ท ฮอสปิทัล ได้แก่ Smart Appointment อาทิ การโทรนัดล่วงหน้าในบริการทันตกรรม กายภาพบําบัด แพทย์แผนไทย Smart Service เช่น ระบบคิวอัตโนมัติ ผู้ป่วยสามารถรู้คิวการตรวจตนเองโดยแสกนคิวอาร์โค๊ต Smart Delivery ส่งหมอไปตรวจรักษาจ่ายยาผู้ป่วยถึงบ้าน โดยเฉพาะผู้ป่วยด้อยโอกาส Smart Intermediate Care รับผู้ป่วยหลังผ่าตัด กายภาพบําบัด จากโรงพยาบาลแม่ข่ายมาดูแล ฟื้นฟูสภาพก่อนส่งกลับบ้าน นอกจากนี้ ยังเป็นโรงพยาบาลที่เป็นมิตรกับสิ่งแวดล้อม ใช้ระบบโซลาร์เซลล์ประหยัดพลังงานไฟฟ้า ผลการประเมินความพึงพอใจพบว่าผู้ป่วยมีความพึงพอใจเพิ่มขึ้น อัตราการครองเตียงเพิ่มขึ้น
ทั้งนี้ โรงพยาบาลด่ามมะขามเตี้ย เป็นโรงพยาบาลชุมชนขนาด 30 เตียง รับผิดชอบประชากรประมาณ 32,000 คน เริ่มให้บริการตั้งแต่ปี 2535 มูลนิธิดวงแก้วในพระสังฆราชูปถัมภ์ ได้บริจาคสร้างตึกเพื่อรองรับผู้ป่วยที่เพิ่มขึ้นจากการพัฒนาและขยายบริการในหน่วยทันตกรรมและกายภาพบําบัด โดยอาคาร 70 ปี อาจารย์บุญมี ธัมมรโต เป็นอาคาร 2 ชั้น ชั้นล่างให้บริการทันตกรรมและกายภาพบําบัด ชั้นบนเป็นห้องประชุมใหญ่ใช้จัดประชุมและกิจกรรมต่าง ๆ ของโรงพยาบาล
รัฐบาลไทย-ข่าวทำเนียบรัฐบาล-รัฐบาลมุ่งมั่นวางแนวทางพัฒนาประเทศอย่างยั่งยืน
วันศุกร์ที่ 2 มิถุนายน 2560
รัฐบาลมุ่งมั่นวางแนวทางพัฒนาประเทศอย่างยั่งยืน
นอกจากการแก้ปัญหาของประเทศที่ยืดเยื้อยาวนานแล้ว อีกงานที่รัฐบาลต้องดําเนินการควบคู่กัน ก็คือการวางรากฐานให้สิ่งที่แก้ไขแล้วคงอยู่ต่อไปอย่างยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําลังสร้างกลไกในการบริหารจัดการและแก้ไขปัญหาต่างๆ ของประเทศอย่างยั่งยืน โดยมองปัญหาอย่างครบทุกมิติรอบด้านและสร้างความร่วมมือจากทุกหน่วยงานที่เกี่ยวข้อง เช่น การจัดทํา One Map ให้ทุกหน่วยงานในประเทศใช้แผนที่ในมาตราส่วนเดียวกันและการทําแผนผังของเมืองและจังหวัดขึ้น เพื่อใช้ในการวางแผนพัฒนาเมือง เช่น กําหนดตําแหน่งในการวางอาคารและสิ่งปลูกสร้างให้ไม่ขวางทางระบายน้ํา หรือใช้ในการวางแผนบริหารจัดการน้ําทั้งระบบเพื่อแก้ปัญหาน้ําแล้งน้ําท่วมซ้ําซากในระยะยาว นอกจากนี้ยังสามารถใช้ในการวางแผนพัฒนาเมืองอุตสาหกรรมต่างๆ แบบเป็นคลัสเตอร์ตามความเหมาะสมกับสภาพภูมิประเทศและวัตถุดิบในแต่ละพื้นที่ ซึ่งจะช่วยให้ทุกพื้นที่ในประเทศไทยสามารถเติบโตได้อย่างเต็มศักยภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยคนไทยกลับบ้านจากอู่ฮั่นพบยืนยันติดเชื้อไวรัสโคโรนาสายพันธุ์ใหม่ 2019 จำนวน 1 ราย
วันเสาร์ที่ 8 กุมภาพันธ์ 2563
สธ.เผยคนไทยกลับบ้านจากอู่ฮั่นพบยืนยันติดเชื้อไวรัสโคโรนาสายพันธุ์ใหม่ 2019 จํานวน 1 ราย
กระทรวงสาธารณสุข เผยวันที่ 4 การดูแลคนไทยกลับบ้านจากอู่ฮั่น พบยืนยันติดเชื้อไวรัสโคโรนาสายพันธุ์ใหม่ 2019 จํานวน 1 ราย  ส่วนที่เหลือสบายดี ไม่มีไข้ รับประทานอาหารได้ ผลตรวจทางห้องปฏิบัติการไม่พบเชื้อ
กระทรวงสาธารณสุข เผยวันที่ 4 การดูแลคนไทยกลับบ้านจากอู่ฮั่น พบยืนยันติดเชื้อไวรัสโคโรนาสายพันธุ์ใหม่ 2019 จํานวน 1 ราย ส่วนที่เหลือสบายดี ไม่มีไข้ รับประทานอาหารได้ ผลตรวจทางห้องปฏิบัติการไม่พบเชื้อ
วันนี้( 8 กุมภาพันธ์ 2563) นายแพทย์สุเทพ เพชรมาก ผู้ตรวจราชการเขตสุขภาพที่ 6 ให้สัมภาษณ์ความคืบหน้า การดูแลคนไทยกลับบ้านจากอู่ฮั่น ที่ฐานทัพเรือสัตหีบว่า วันนี้เป็นวันที่ 4 ของการเฝ้าระวังกลุ่มคนไทยกลับบ้านจากอู่ฮั่น ในวันนี้คณะผู้เชี่ยวชาญฯ ได้รายงานพบผู้ป่วยยืนยันโรคติดเชื้อไวรัสโคโรนาสายพันธุ์ใหม่ 2019 ในกลุ่มคนไทยกลับบ้านจากอู่ฮั่น 1 ราย นอนพักในห้องแยกในโรงพยาบาลชลบุรี ส่วนอีก 1รายที่โรงพยาบาลสัตหีบ กม.10 ผลทางห้องปฏิบัติการไม่พบเชื้อยังอยู่ในเกณฑ์เฝ้าระวัง ซึ่งทั้ง 2 ราย อาการทั่วไปปกติ ไม่มีไข้
ส่วนคนไทยกลับบ้านจากอู่ฮั่น ที่นอนพักในโรงพยาบาลสมเด็จพระนางเจ้าสิริกิติ์ 4 ราย อาการดี ไม่มีไข้ ผลการตรวจทางห้องปฏิบัติการปกติ รอแพทย์พิจารณาอนุญาตให้กลับไปเฝ้าระวังต่อเนื่องที่อาคารรับรอง และอีก 132 คนในอาคารรับรองฐานทัพเรือทั้งหมดไม่มีไข้ รับประทานอาหารได้ ทั้งนี้ กระทรวงสาธารณสุขจะมีทีมแพทย์ พยาบาล เจ้าหน้าที่ควบคุมโรค พร้อมรถส่งต่อผู้ป่วย กรณีฉุกเฉินประจําที่ฐานทัพเรือสัตหีบ ตลอด 24 ชั่วโมง รวมทั้งเตรียมห้องแยกความดันลบ (negative pressure) 17 ห้อง และสํารองห้องแยกพิเศษพร้อมอุปกรณ์ (Modified AIIR) อีก 18 ห้อง พร้อมอุปกรณ์ป้องกันชนิดต่างๆ ไว้อย่างเพียงพอ ที่โรงพยาบาลใน จ.ชลบุรี และ จ.ระยอง
อย่างไรก็ตาม กระทรวงสาธารณสุขร่วมกับฐานทัพเรือสัตหีบกําหนดข้อควรปฏิบัติเพื่อความปลอดภัยกับผู้เข้าพัก รวมทั้งเจ้าหน้าที่ที่เข้ามาปฏิบัติงาน ทั้งในเรื่องของการปฏิบัติตนประจําวัน ความสะอาดบริเวณห้องพัก วิธีการติดต่อทีมแพทย์ พยาบาลเมื่อมีเหตุฉุกเฉินหรือต้องการความช่วยเหลือ รวมทั้งแนะนําให้สังเกตอาการผิดปกติ เน้นให้สวมหน้ากากอนามัยตลอดเวลา ล้างมือด้วยน้ําและสบู่ หรือน้ํายาล้างมือบ่อยๆ ห้ามใช้ของร่วมกับผู้อื่น ไม่จับกลุ่มหรือคลุกคลีใกล้ชิดกันเอง และขอให้อยู่ในบริเวณที่กําหนดเท่านั้น
สําหรับการจัดการขยะ ทุกคนจะมีถุงขยะสีแดงประจําตัว จัดเก็บทุกวันโดยองค์การบริหารส่วน จ.ระยอง เพื่อทําลายตามมาตรฐาน และในวันนี้ กรมวิทยาศาสตร์ทหารเรือ จะได้สาธิตการทําลายล้างพิษโทรศัพท์และพาสปอร์ตแก่สื่อมวลชน ที่สโมสรโรงพยาบาลอาภากรเกียรติวงศ์ จ.ชลบุรี
“ขอฝากถึงญาติคนไทยกลับบ้านจากอู่ฮั่น ไม่ต้องเป็นห่วงเรื่อง อาหารการกิน กองทัพเรือและสาธารณสุขจัดเตรียมไว้อย่างเพียงพอ ขอความร่วมมือยังไม่ต้องนําอาหารที่ลูกหลานชื่นชอบมาส่ง จะมีปัญหาเรื่องการบริหารจัดการ เนื่องจากเป็นพื้นที่ควบคุมพิเศษ” นายแพทย์สุเทพกล่าว
**************************************** 8 กุมภาพันธ์ 2563
รัฐบาลไทย-ข่าวทำเนียบรัฐบาล-นพ.พลวรรธน์ ผู้ตรวจกระทรวงดิจิทัลฯ ร่วมถกเวที "คนดิจิทัลเห็นคนดิจิทัล" หวังกระตุ้นคนไทยให้ความร่วมมือเป็นแกนนำไอที เกิดเครือข่ายป้องกันอุบัติเหตุบนท้องถนน
วันพฤหัสบดีที่ 6 กุมภาพันธ์ 2563
นพ.พลวรรธน์ ผู้ตรวจกระทรวงดิจิทัลฯ ร่วมถกเวที "คนดิจิทัลเห็นคนดิจิทัล" หวังกระตุ้นคนไทยให้ความร่วมมือเป็นแกนนําไอที เกิดเครือข่ายป้องกันอุบัติเหตุบนท้องถนน
นพ.พลวรรธน์ ผู้ตรวจกระทรวงดิจิทัลฯ ร่วมถกเวที "คนดิจิทัลเห็นคนดิจิทัล" หวังกระตุ้นคนไทยให้ความร่วมมือเป็นแกนนําไอที เกิดเครือข่ายป้องกันอุบัติเหตุบนท้องถนน
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคมแห่งชาติ เข้าร่วมเวทีพูดคุยจากใจถึงใจ ในโครงการ Thailand Big Move : road Safety ภายใต้หัวข้อ “คนดิจิทัลเห็นคนดิจิทัล” เพื่อผู้ใช้รถใช้ถนน จัดโดยมูลนิธิคนเห็นคน ซึ่งได้รับการสนับสนุนจาก สสส. และ สช. โดยมีผู้แทนจากหน่วยงานด้านจราจรและขนส่งจากทุกกลุ่มองค์กรมาแลกเปลี่ยนมุมมอง ณ ห้องประชุมกินรี 2 โรงแรมอมารี ดอนเมือง แอร์พอร์ต เมื่อวันที่ 5 กุมภาพันธ์ 2563 สําหรับเวทีเสวนาในครั้งนี้จัดขึ้นเพื่อเปลี่ยนใจคนไทย จาก ‘คนดู’ เป็น ‘ผู้เล่น’ ในการเฝ้าระวัง ป้องกัน และแก้ปัญหาอุบัติเหตุทางถนน โดยดําเนินการทั้ง Ground war ให้เกิดการเชื่อมภาคีเครือข่ายต่างๆ เข้าด้วยกัน มีศูนย์ฯถนนเป็นแกนกลาง ขณะนี้กําลังปฏิบัติการแล้ว 33 จังหวัดทั่วประเทศ โดย นพ.พลวรรธน์ ได้แลกเปลี่ยนมุมมองถึงประเด็นแกนนํา IT และการนํานวัตกรรมเครื่องมือใหม่ ( Smart wear) มาใช้เพื่อกระตุ้น ส่งเสริมให้คนไทย รู้สึกอยากออกมาเป็นผู้เล่นอย่างภาคภูมิใจ และเป็นส่วนหนึ่งภายใต้โครงการดังกล่าว
*********************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ให้การต้อนรับเอกอัครราชทูตสหรัฐอเมริกาประจำประเทศไทย ในโอกาสเข้าเยี่ยมคารวะเพื่อกระชับความสัมพันธ์ระหว่างทั้งสองประเทศ
วันพฤหัสบดีที่ 11 มกราคม 2561
รัฐมนตรีว่าการกระทรวงมหาดไทย ให้การต้อนรับเอกอัครราชทูตสหรัฐอเมริกาประจําประเทศไทย ในโอกาสเข้าเยี่ยมคารวะเพื่อกระชับความสัมพันธ์ระหว่างทั้งสองประเทศ
รัฐมนตรีว่าการกระทรวงมหาดไทย ให้การต้อนรับเอกอัครราชทูตสหรัฐอเมริกาประจําประเทศไทยในโอกาสเข้าเยี่ยมคารวะเพื่อกระชับความสัมพันธ์ระหว่างทั้งสองประเทศ
วันนี้ (10 ม.ค. 2561) เวลา 14.30 น. ณ ห้องรับรองกระทรวงมหาดไทยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ นายกลิน ที เดวีส์ (H.E. Glyn T. Davies)เอกอัครราชทูตสหรัฐอเมริกาประจําประเทศไทยในโอกาสเข้าเยี่ยมคารวะ เพื่อกระชับความสัมพันธ์ระหว่างทั้งสองประเทศ พร้อมขอบคุณประเทศไทยที่ได้ให้การดูแลบุคคลไร้รัฐไร้สัญชาติที่ผ่านมาเป็นอย่างดีตลอดมา
โอกาสนี้นายกลิน ที เดวีส์ (H.E. Glyn T. Davies)เอกอัครราชทูตสหรัฐอเมริกาประจําประเทศไทยได้กล่าวแสดงความยินดีที่ได้มีโอกาสเข้าเยี่ยมคารวะรัฐมนตรีว่าการกระทรวงมหาดไทย พร้อมทั้งกล่าวชื่นชมความสัมพันธ์อันดีของทั้งสองประเทศที่มีความสัมพันธ์อันแน่นแฟ้นเสมอมา รวมทั้งได้กล่าวขอบคุณประเทศไทยที่ให้การดูแลบุคคลไร้รัฐไร้สัญชาติที่ผ่านมาเป็นอย่างดีตลอดมา โอกาสนี้ยังได้เรียนเชิญท่านรัฐมนตรีว่าการกระทรวงมหาดไทย เพื่อเข้าร่วมชมนิทรรศการความสัมพันธ์ไทย-สหรัฐอเมริกา เนื่องในโอกาสครบรอบ 200 ปี (สองศตวรรษ) ซึ่งมีกําหนดจะจัดงานในช่วงเดือนมีนาคมนี้ เพื่อกระชับความสัมพันธ์ที่ดีระหว่างกัน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้กล่าวแสดงความขอบคุณ นายกลิน ที เดวีส์(H.E. Glyn T. Davies)เอกอัครราชทูตสหรัฐอเมริกาประจําประเทศไทย และคณะที่ได้ให้เกียรติเดินทางมาเยือนกระทรวงมหาดไทย พร้อมทั้งได้แสดงความชื่นชมมิตรภาพที่ดีระหว่างกันของทั้งสองประเทศที่ผ่าน ซึ่งจะยังคงสานสัมพันธ์ที่ดีนี้ไว้ต่อไป ทั้งนี้ กระทรวงมหาดไทยมีความยินดีและพร้อมสนับสนุนภารกิจในการดูแลบุคคลไร้รัฐไร้สัญชาติ ซึ่งในการดําเนินการประเทศไทยจะยึดแนวทางปฏิบัติตามหลักกฎหมายและตามหลักมนุษยธรรม.
ครั้งที่ 7 /2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงอัมมาน อำนวยความสะดวกและส่งคนไทยเดินทางกลับประเทศ โดยเที่ยวบินพิเศษทางมนุษยธรรมของรัฐบาลมาเลเซีย [กระทรวงการต่างประเทศ]
วันอังคารที่ 12 พฤษภาคม 2563
สถานเอกอัครราชทูต ณ กรุงอัมมาน อํานวยความสะดวกและส่งคนไทยเดินทางกลับประเทศ โดยเที่ยวบินพิเศษทางมนุษยธรรมของรัฐบาลมาเลเซีย [กระทรวงการต่างประเทศ]
สถานเอกอัครราชทูต ณ กรุงอัมมาน อํานวยความสะดวกและส่งคนไทยเดินทางกลับประเทศ โดยเที่ยวบินพิเศษทางมนุษยธรรมของรัฐบาลมาเลเซีย
เมื่อวันที่ 11 พ.ค. 2563 สถานเอกอัครราชทูต ณ กรุงอัมมาน อํานวยความสะดวกและส่งคนไทยจํานวน 13 คน เดินทางกลับประเทศไทย โดยเที่ยวบินพิเศษทางมนุษยธรรมของรัฐบาลมาเลเซีย ที่ได้นําอุปกรณ์การแพทย์มามอบให้แก่รัฐปาเลสไตน์ และนําคนมาเลเซียในจอร์แดนและอินเดียเดินทางกลับประเทศ ทั้งนี้ รัฐบาลมาเลเซียได้อนุมัติให้คนไทยทั้ง 13 คน เดินทางโดยไม่เสียค่าใช้จ่ายใดๆ และเมื่อเดินทางถึงมาเลเซียในวันที่ 12 พ.ค. 2563 สถานเอกอัครราชทูต ณ กรุงกัวลาลัมเปอร์และสถานกงสุลใหญ่ ณ เมืองปีนัง จะรับผิดชอบดําเนินการในส่วนที่เกี่ยวข้องต่อไป
สถานเอกอัครราชทูตฯ ขอขอบคุณ สถานเอกอัครราชทูต ณ กรุงกัวลาลัมเปอร์ สถานกงสุลใหญ่ ณ เมืองปีนัง และกรมการกงสุล กระทรวงการต่างประเทศ เป็นอย่างยิ่งที่ช่วยประสานงานในเรื่องต่างๆ รวมทั้งการขอโควต้าพิเศษ การเดินทางทางบกไปยังด่านปาดังเบซาร์ และอื่นๆ จนทําให้การเดินทางครั้งนี้สําเร็จด้วยดี เนื่องจากมีเวลาดําเนินการกระชั้นชิด เพราะรัฐบาลมาเลเซียอนุมัติในเรื่องนี้เมื่อวันที่ 8 พ.ค. 2563
รัฐบาลไทย-ข่าวทำเนียบรัฐบาล-รมว.ศธ. เผย ศธ.เตรียมช่วยเหลือครูตกงานจ้างเป็นครูปฐมวัยชั่วคราว 6 เดือน รับเงินเดือน 9,000 บาท [กระทรวงศึกษาธิการ]
วันพุธที่ 20 พฤษภาคม 2563
รมว.ศธ. เผย ศธ.เตรียมช่วยเหลือครูตกงานจ้างเป็นครูปฐมวัยชั่วคราว 6 เดือน รับเงินเดือน 9,000 บาท [กระทรวงศึกษาธิการ]
มติ ครม.ที่เกี่ยวข้องการศึกษา เตรียมจ้างผู้ช่วยครูปฐมวัย 1 หมื่นคน และการดําเนินโครงการนมโรงเรียน และอาหารกลางวัน
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันที่ 19 พฤษภาคม 2563 ในส่วนที่เกี่ยวข้องกับกระทรวงศึกษาธิการ คือ การจัดสรรงบประมาณทุกกระทรวงเพื่อช่วยเหลือผู้ไม่มีงานทํา และแนวทางการดําเนินโครงการอาหารเสริม (นม) โรงเรียน และการสนับสนุนอาหารกลางวัน
ศธ.เตรียมจ้างผู้ช่วยครูปฐมวัย 6 เดือน กว่า 1 หมื่นคน
รมว.ศธ. กล่าวว่า พล.อ.ประยุทธ์ จันทร์โอชา นายกรัฐมนตรี ได้มอบหมายให้แต่ละกระทรวงจัดสรรงบประมาณตามความต้องการ เพื่อช่วยเหลือผู้ที่ยังไม่มีงานทํา
ในส่วนของกระทรวงศึกษาธิการ (ศธ.) ได้รับเสียงสะท้อนจากผู้ปกครองถึงความต้องการให้บุตรหลานในระดับปฐมวัย ได้กลับมาเรียนที่โรงเรียน หากสถานการณ์การแพร่ระบาดของโรคติดเชื้อไวรัสโคโนา (โควิค-19) ดีขึ้น ซึ่งหากมีการรับนักเรียนในระดับชั้นดังกล่าวกลับมาเรียนที่โรงเรียนในสภาวะการณ์ขณะนี้ มีความจําเป็นต้องเพิ่มสัดส่วนครูต่อนักเรียนมากขึ้น จากเดิม นักเรียน 20 คน ต่อครู 1 คน เป็นสัดส่วนนักเรียน 7 คน ต่อครู 1 คน หรือนักเรียน 20 คน ต่อ ครู 3 คน
ดังนั้น ศธ. จะต้องจัดหาผู้ช่วยครูในการดูแลนักเรียน โดยอาจคัดเลือกจากครูระดับปฐมวัยที่สอบบรรจุในตําแหน่งครูผู้ช่วย และได้ขึ้นบัญชีเไว้แล้วเพื่อรอการบรรจุแต่งตั้ง
ทั้งนี้ ศธ.จะรวบรวมข้อเสนอให้คณะรัฐมนตรีพิจารณาต่อไป เช่น การจ้างเป็นผู้ช่วยครู เป็นระยะเวลา 6 เดือน ได้รับอัตราเงินเดือน ๆ ละ 9,000 บาท ซึ่ง ศธ.มีงบประมาณดําเนินการไว้แล้วกว่า 500 ล้านบาท สามารถจ้างครูช่วยสอนได้ประมาณ 10,000 คน
โครงการอาหารเสริม (นม) โรงเรียน และอาหารกลางวัน
คณะรัฐมนตรีมีมติรับทราบแนวทางการดําเนินโครงการอาหารเสริม (นม) โรงเรียนและการสนับสนุนอาหารกลางวันในโรงเรียน รองรับสถานการณ์การแพร่ระบาดของโรคติดเชื้อไวรัสโคโรนา 2019 (โรคโควิด 19) ตามที่กระทรวงศึกษาธิการเสนอ
ทั้งนี้ กระทรวงศึกษาธิการ ร่วมกับกระทรวงเกษตรและสหกรณ์ กระทรวงมหาดไทย และหน่วยงานที่เกี่ยวข้อง ได้จัดประชุมหารือเมื่อวันที่ 12 พฤษภาคม 2563 โดยมีข้อสรุปแนวทางดําเนินการที่มีความเหมาะสมกับสถานการณ์การแพร่ระบาดของโรคติดเชื้อไวรัสโคโรนา 2019 (โรคโควิด 19) และเกิดประโยชน์สูงสุดต่อนักเรียน ดังนี้
โครงการอาหารเสริม (นม) โรงเรียนเพื่อให้นักเรียนได้ดื่มนม จํานวน 260 วันต่อปีการศึกษา ตามประกาศของคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดําเนินงานโครงการอาหารเสริม (นม) โรงเรียน ประจําปีการศึกษา 2563 ประกาศ ณ วันที่ 1 เมษายน พ.ศ. 2563 และ (ฉบับที่ 2) ประกาศ ณ วันที่ 13 เมษายน พ.ศ. 2563 จึงมีแนวทางบริหารจัดการ ดังนี้
– กรณีภาคเรียนท
รัฐบาลไทย-ข่าวทำเนียบรัฐบาล-สร้างคนในศตวรรษที่ 21
วันอังคารที่ 1 ตุลาคม 2562
สร้างคนในศตวรรษที่ 21
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ และคณะผู้บริหารกระทรวงศึกษาธิการ ลงพื้นจังหวัดศรีสะเกษ ติดตามการจัดการศึกษาเอกชน เพื่อสร้างทักษะผู้เรียนในศตวรรษที่ 21 ณ โรงเรียนมารีวิทยา จังหวัดศรีสะเกษ
เมื่อวันศุกร์ที่ 27 กันยายน 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ และคณะผู้บริหารกระทรวงศึกษาธิการ ลงพื้นจังหวัดศรีสะเกษ ติดตามการจัดการศึกษาเอกชน เพื่อสร้างทักษะผู้เรียนในศตวรรษที่ 21 ณ โรงเรียนมารีวิทยา จังหวัดศรีสะเกษ โดยมีซิสเตอร์บังอร ประทุมเทา ผู้รับใบอนุญาตและผู้อํานวยการโรงเรียนมารีวิทยา ตลอดจนคณะผู้บริหาร ครู และนักเรียนโรงเรียนเอกชนในพื้นที่จังหวัดศรีสะเกษ ร่วมให้การต้อนรับ
รมช.ศึกษาธิการ กล่าวว่า โรงเรียนมารีวิทยาเป็นอีกหนึ่งโรงเรียน ที่มีวิสัยทัศน์การจัดการศึกษา ที่ไม่เพียงแต่เน้นความเป็นเลิศทางวิชาการ โดยใช้เทคโนโลยีการจัดการเรียนการสอนในรูปแบบ Active Learning ตามแนวทางของ STEM TO STEAM ที่เน้นการพัฒนากระบวนการคิดและการเรียนรู้นวัตกรรเท่านั้น แต่ยังส่งเสริมให้นักเรียนมีคุณธรรมจริยธรรม สามารถนําความรู้ไปใช้ให้เกิดประโยชน์ และเท่าทันเทคโนโลยี พร้อมปรับปรุงสภาพแวดล้อมและบรรยากาศให้เอื้อต่อการจัดการเรียนรู้ และที่สําคัญคือ การน้อมนําหลักปรัชญาของเศรษฐกิจพอเพียง สู่การดําเนินชีวิตด้วย ถือเป็นแก่นของการสร้างคน สร้างเด็กให้เติบโตไปเป็นกําลังคนที่สมบูรณ์และมีคุณภาพสู่ศตวรรษที่ 21 สอดคล้องกับยุทธศาสตร์การพัฒนากําลังคนของประเทศ
ในส่วนของการบริหารงานก็มีความชัดเจน มีระเบียบและแนวทางปฏิบัติของสถานศึกษา มีการจัดทําข้อมูลโรงเรียนที่ทันสมัย และมอบหมายงานตรงตามความถนัดของบุคลากร ตลอดจนร่วมกันทํางานเป็นทีม จนสามารถสร้างความพึงพอใจและความไว้วางใจแก่พ่อแม่ ผู้ปกครอง และประชาชนในพื้นที่นี้
"จึงขอแสดงความยินดีต่อความสําเร็จของโรงเรียน และหวังว่าโรงเรียนจะไม่หยุดพัฒนาเพียงเท่านี้ โดยขอความร่วมมือร่วมใจในการพัฒนาอย่างต่อเนื่อง เพื่อเป็นอีกหนึ่งฟันเฟืองสําคัญของระบบการศึกษาไทย ในส่วนของกระทรวงศึกษาธิการเอง ก็มีความมุ่งมั่นอย่างเต็มที่ ที่จะพัฒนาประสิทธิภาพการจัดการศึกษาเอกชน โดยล่าสุดได้ผลักดันให้มีการอบรมพัฒนาครูเอกชน โดยใช้งบประมาณเหลือจ่ายปี 2562 ซึ่งถือเป็นประวัติศาสตร์ของวงการศึกษาเอกชนที่เรียกร้องมาอย่างยาวนาน ทั้งหมดนี้ เป็นความตั้งใจของรัฐมนตรี "กนกวรรณ วิลาวัลย์" ที่ต้องการจะสร้างขวัญกําลังใจและพัฒนาครูเอกชนให้ได้มากที่สุด เท่าที่จะทําได้" รมช.ศึกษาธิการ
ในโอกาสนี้ รมช.ศึกษาธิการ ได้ชมนิทรรศการกิจกรรมและผลงานนักเรียนโรงเรียนเอกชนในพื้นที่จังหวัดศรีสะเกษ อาทิ สวดมนต์แปลภาษาอังกฤษ โรงเรียนขุขันธ์ราษฎร์บํารุง, หนึ่งโรงเรียนหนึ่งคัดสวย โรงเรียนเคียวนํา, การเล่านิทาน โรงเรียนรวมสินวิทยา เป็นต้น
นวรัตน์ รามสูต: สรุป
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ทส. รวมใจภักดิ์ ถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในวันเฉลิมพระชนมพรรษา 3 มิถุนายน พุทธศักราช 2563
วันพุธที่ 3 มิถุนายน 2563
ทส. รวมใจภักดิ์ ถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในวันเฉลิมพระชนมพรรษา 3 มิถุนายน พุทธศักราช 2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงกระทรวงทรัพยากรธรรมชาติและสิ่งแวดล้อม ถวายพระพรชัยมงคล ถวายแจกันดอกไม้ และลงนามถวายพระพรชัยม
ทส. รวมใจภักดิ์ ถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในวันเฉลิมพระชนมพรรษา 3 มิถุนายน พุทธศักราช 2563
วันนี้ (3 มิถุนายน 2563) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงกระทรวงทรัพยากรธรรมชาติและสิ่งแวดล้อม ถวายพระพรชัยมงคล ถวายแจกันดอกไม้ และลงนามถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน พุทธศักราช 2563 ณ พระบรมมหาราชวัง กรุงเทพมหานคร จากนั้น เวลา 10.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงทรัพยากรธรรมชาติและสิ่งแวดล้อม ได้แก่ นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม รองปลัดกระทรวงฯ ผู้ตรวจราชการกระทรวงฯ หัวหน้าหน่วยงานและรองหัวหน้าระดับกรม ในสังกัดกระทรวงฯ ร่วมพิธีถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน พุทธศักราช 2563 ณ ห้องประชุมอารีย์สัมพันธ์ อาคารกรมส่งเสริมคุณภาพสิ่งแวดล้อม เพื่อแสดงความจงรักภักดีและสํานึกในพระมหากรุณาธิคุณอันหาที่สุดมิได้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวนําถวายพระพรชัยมงคลและลงนามถวายพระพรให้ใต้ฝ่าละอองธุลีพระบาท ทรงพระเจริญ พระชนมายุยิ่งยืนนาน ทรงพระเกษมสําราญ สถิตเป็นมิ่งขวัญแห่งปวงประชาราษฎร์ตราบกาลนาน เทอญ
รัฐบาลไทย-ข่าวทำเนียบรัฐบาล-กรมการจัดหางาม เตรียมจ้างงานด่วน “ 45 วัน ” เฟส 2 เรียกผู้ที่ขึ้นบัญชีไว้ เพิ่มอีก 400 คน [กระทรวงเเรงงาน]
วันอังคารที่ 26 พฤษภาคม 2563
กรมการจัดหางาม เตรียมจ้างงานด่วน “ 45 วัน ” เฟส 2 เรียกผู้ที่ขึ้นบัญชีไว้ เพิ่มอีก 400 คน [กระทรวงเเรงงาน]
เตรียมจ้างงานด่วน “ 45 วัน ” เฟส 2 เรียกผู้ที่ขึ้นบัญชีไว้ เพิ่มอีก 400 คน
กรมการจัดหางาน เตรียมเข็นโครงการจ้างงานด่วน 45 วันๆ ละ “300 บาท” เฟส 2 ออกมา หลังจากเฟสแรกของโครงการได้รับผลตอบรับที่ดี เล็งจ้างผู้ว่างงานที่ผ่านการคัดเลือกและขึ้นทะเบียนผ่านการสัมภาษณ์งานไว้กับกรมการจัดหางาน เพิ่ม 400 คน
นายสุชาติ พรชัยวิเศษกุล อธิบดีกรมการจัดหางาน เปิดเผยความคืบหน้า มาตรการส่งเสริมการจ้างงาน ตามโครงการจ้างงานเพื่อลดผลกระทบจากการแพร่ระบาดของไวรัส COVID-19 ระยะที่ 2 ว่า " กรมการจัดหางานวางแผนจะดําเนิน
โครงการจ้างงานด่วน เฟส 2 ต่อหลังจากประสบความสําเร็จในการช่วยเหลือ บรรเทาผลกระทบจากปัญหาดังกล่าวได้เป็นอย่างดีในเฟสแรก โดยขณะนี้ได้ส่งหนังสือถึงผู้ว่าราชการจังหวัดทุกจังหวัด เพื่อแจ้งสํานักงานจัดหางานจังหวัด และสํานักงานจัดหางานกรุงเทพมหานครพื้นที่ 1-10 เตรียมจ้างงานผู้ที่ผ่านการคัดเลือกและขึ้นทะเบียนผ่านการสัมภาษณ์ไว้ เพิ่มขึ้นอีก 400 คน หลังจากที่เฟสแรก มีผู้ว่างงานให้ความสนใจสมัครทํางานกว่า 8,000 คน และมีผู้ผ่านการคัดเลือก และขึ้นทะเบียนผ่านการสัมภาษณ์งานไว้กับกรมการจัดหางาน 3,189 คน เพื่อขยายผลการช่วยเหลือให้ครอบคลุมผู้ว่างงานจากผลกระทบของ COVID-19 ได้มากขึ้น ซึ่งคาดว่าจะสามารถเริ่มจ้างงานเฟส 2 ได้ ในเดือนมิถุนายนนี้ "
อธิบดีกรมการจัดหางาน กล่าวเพิ่มเติมว่า การจ้างงานในโครงการจ้างงานเพื่อลดผลกระทบจากการแพร่ระบาดของไวรัส COVID-19 (ระยะที่ 1) ที่ผ่านมาได้รับผลตอบรับที่ดี ซึ่งช่วยลดปัญหาการว่างงานในช่วงของการแพร่ระบาดฯ ได้ในระดับหนึ่ง ในภาวะที่เศรษฐกิจของประเทศชะลอตัว แต่อย่างไรก็ดี ยังมีผู้ว่างงานจํานวนหนึ่งที่ยังต้องการความช่วยเหลือ กรมการจัดหางานจึงได้ปรับแผนการใช้งบประมาณประจําปีงบประมาณ พ.ศ.2563 มาใช้ในการจ้างงาน เพื่อบรรเทาผลกระทบของประชาชน